<classify> Askofu Mkuu Mwandamizi wa Jimbo Kuu Katoliki Dar es Salaam, Jude Ruwaichi amezindua Bima ya Afya na ya Maisha huku akiwasistiza wananchi kuzingatia kwamba kinga ni bora kuliko kuponya.Bima hiyo ni zao lililobuniwa na Kampuni ya Bima ya Acclavia Acclavia Insurance Brokers kwa kushirikiana na Kanisa, na ni mahususi kwa vikundi tu.Kwa Bima ya Afya, mwanakikundi atalipa kiasi cha shilingi 30,000 elfu thelathini kwa familia ya watu sita na kupata huduma za afya kwa mwaka mzima.Kwa Bima ya maisha, mwanakikundi atalipa kiasi cha shilingi 230,000 laki mbili na elfu thelathini kwa familia ya watu wanne ambapo mafao yake ni shilingi 3,000,000 milioni tatu pale atakapokua amefariki mwanakikundi, 1,500,000 milioni moja na nusu anapofariki mwenza na 700,000 laki saba anapofariki mtoto.Sambamba na huduma hii ya bima ya Afya na Maisha, natoa wito kwa wadau kuanzisha bima ya elimu ili kuwapatia nafasi wazazi na walezi kujiandaa ipasavyo kwa elimu ya watoto wao. Usisubiri mshale urushwe ndio unyanyue ngao maana utakudunga...jikinge kabla ya hatari, alisema Askofu Ruwaichi.  <topic>: kitaifa 